– Det ble ikke utbetalt løsepenger for Sekkingstad
Fredsminister Jesus Dureza siteres av regionsavisen MindaNews. Til tross for norske myndigheters prinsipp om å ikke utbetale løsepenger til gisseltakere, hevdet Filippinenes president, Rodrigo Duterte, i slutten av august at Abu Sayyaf-geriljaen hadde mottatt nærmere 9 millioner kroner fra private meklere for å slippe nordmannen fri. Til tross for utbetalingene, som presidenten ikke vet hvem sto for, ble ikke nordmannen frigitt. Nettstedet The Philippines Star skriver lørdag at gisseltakerne skal ha mottatt nærmere 5 millioner kroner i løsepenger for Sekkingstad, men skriver ikke noe om tidspunktet for når dette beløpet eventuelt ble overført.Det ble tidligere i dag kjent at nordmannen Kjartan Sekkestad er løslatt av islamistgruppen Abu Sayyaf. Les også: På innsiden av Filippinenes trangeste narkofengsel (innlogging) Kjartan Sekkingstad, to kanadiere og en filippinsk kvinne ble bortført fra ferieanlegget Holiday Oceanview Resort på øya Samal ved Mindanao natt til tirsdag 22. september i fjor. – Det norske gisselet Kjartan Sekkingstad ble løslatt tidligere i dag, lørdag, rundt klokken 14.00 (filippinsk tid, journ. anm.) et sted rundt Patikul på Sulu, skriver Filippinenes fredsminister Jesus Dureza. Les også: Sekkingstads bror: – Jeg er glad og lettet– Sekkingstad er ennå ikke overlevert til filippinske myndigheter. Det skjer trolig i morgen. Ifølge filippinske myndigheter befinner Sekkingstad seg nå på et forholdvis trygt sted. Vi følger situasjonen nært og arbeider nå sammen med filippinske myndigheter for å bringe Sekkingstad endelig i sikkerhet, sier utenriksminister Børge Brende i en uttalelse til VG. – Vi fortsetter å arbeide med saken, og vil ikke slippe gleden løs før Sekkingstad er i god behold hos filippinske myndigheter, fortsetter han.For islamistgruppen Abu Sayyad, som har holdt Sekkingstad som gissel siden september i fjor, er løsepenger for utenlandske gisler en viktig inntektskilde. Analyse: Utenlandske gisler er valuta for Abu Sayyaf – Det er kriminalitet, men også politikk. De bruker løsepenger for å kjøpe tilhengere og sikre seg kontroll over områder, sier en av Norges fremste eksperter på forholdene sør på Filippinene, antropologen Arne Røkkum, til NTB. I april og juni ble de to canadierne John Ridsdel og Robert Hall, som ble bortført sammen med Sekkingstad, funnet halshugget etter at krav om løsepenger ikke ble oppfylt.
Filippinenes fredsminister sa lørdag at det ikke var utbetalt løsepenger til islamistgruppen Abu Sayyaf i forkant av at det norske gisselet Kjartan Sekkingstad ble sluppet fri, melder lokale medier.